અમદાવાદ: શહેરમાં ચાલી રહેલા હત્યાના સિલસિલામાં વધુ એક ઉમેરો થયો છે છેલ્લા દોઢ મહિનામાં શહેરમાં હત્યાના ૨૧ બનાવો નોંધાયા છે. ચાલુ મહિને ત્રીજી હત્યાનો બનાવ ગઇ કાલે મોડી રાતે ઇનસપુર વિસ્તારમાં આવેલા મિલ્લતનગરનાં છાપરાંમાં બનતાં ચકચાર મચી ગઇ છે. નજીવી બાબતે બોલાચાલી થતાં મિત્રએ મિત્રની ચપ્પાના ધા ઝીંકીને હત્યા કરી છે. ઇસનપુર પોલીસ યુવકની હત્યા કરનાર મિત્રની ધરપકડ કરી લીધી છે.